#

**Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацлары һәм 23 пунктындагы «б» пунктчасы белән, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре күрсәтү белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацлары белән үзенең конституциячел хокуклары һәм ирекләре бозылуга карата гражданин А.Ф. Шиһаповның шикаяте буенча**

Казан шәһәре 2015 елның 4 сентябре

Татарстан Республикасы Конституция суды, Рәисе Ф.Г. Хөснетдинов, судьялары Р.Ф. Гафиятуллин, Л.В. Кузьмина, Р.Г. Сәхиева, А.А. Хамматова, А.Р. Шакараев составында,

«Татарстан Республикасы Конституция суды турында» Татарстан Республикасы Законының 44 статьясы нигезендә суд утырышында гражданин А.Ф. Шиһаповның шикаятен алдан өйрәнгән судья А.Р. Шакараев бәяләмәсен тыңлаганнан соң, Татарстан Республикасы Конституция суды

**ачыклады:**

1. Татарстан Республикасы Конституция судына 2015 елның 11 июнендә гражданин А.Ф. Шиһапов Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең (алга таба шулай ук — Кагыйдәләр) 22 пунктындагы беренче һәм бишенче абзацлары һәм 23 пунктындагы «б» пунктчасы белән үзенең конституциячел хокуклары һәм ирекләре бозылуга карата шикаять белән мөрәҗәгать итте.

Кагыйдәләрнең 22 пунктындагы дәгъвалана торган нигезләмәләре белән шул билгеләнгән:

— Казан шәһәре Башкарма комитеты районы(-нары) администрациясе ел саен 1 августтан 1 сентябрьгә кадәр 2014—2015 елларга «Казан шәһәрендә яшь гаиләләрне торак белән тәэмин итү» максатчан программасында (алга таба шулай ук — Программа) катнашу өчен торак шартларын яхшыртуга мохтаҗлар буларак исәптә торучы яшь гаиләләрнең торак шартларын яхшыртуга мохтаҗ һәм түләргә сәләтле булуларын тикшерүне уздыра (беренче абзац);

— ел саен уздырыла торган торак шартларын яхшыртуга мохтаҗ һәм түләргә сәләтле булуны тикшерү яки кабаттан ачыклау вакытында яшь гаилә Программада катнашу өчен торак шартларын яхшыртуга мохтаҗ һәм түләргә сәләтле булуын расламаса һәм (яки) яшь гаиләне Программада катнашу өчен торак шартларын яхшыртуга мохтаҗ буларак исәптә торудан төшереп калдыру өчен берәр нигез ачыкланса, Казан шәһәре Башкарма комитеты районы(-нары) администрациясе шундый тикшерү тәмамланган яки тиешле нигезләр ачыкланган көннән алып 30 көн эчендә яшь гаиләне Программада катнашу өчен торак шартларын яхшыртуга мохтаҗ буларак исәптә торудан төшереп калдыру турында карар кабул итә. Яшь гаиләне Программада катнашу өчен торак шартларын яхшыртуга мохтаҗ буларак исәптә торудан төшереп калдыру турындагы карарда шундый исәптән төшереп калдыру нигезләре күрсәтелгән булырга тиеш. Яшь гаиләне Программада катнашу өчен торак шартларын яхшыртуга мохтаҗ буларак исәптә торудан төшереп калдыру турындагы карар үзенә карата андый карар кабул ителгән яшь гаиләгә карар кабул ителгән көннән өч эш көне эчендә бирелә яки юллана (бишенче абзац).

Кагыйдәләрнең 23 пунктындагы дәгъвалана торган «б» пунктчасы яшь гаиләне Программада катнашу өчен торак шартларын яхшыртуга мохтаҗ буларак исәптә торудан төшереп калдыру нигезе итеп Кагыйдәләрнең 5 пунктында каралган яшь гаиләгә социаль түләү алуга хокук бирә торган нигезләмәләрнең берсенең юкка чыгуын, шул исәптән ир белән хатынның берсенең яки тулы булмаган гаиләдәге ата-ананың берсенең 36 яшькә җитүен күздә тота.

2015 елның 23 июнендә гражданин А.Ф. Шиһаповтан шикаятькә өстәмә килде, анда ул үзенең конституциячел хокуклары һәм ирекләренең шулай ук Кагыйдәләрнең 22 пунктындагы икенче абзацы белән бозылганын күрсәтә, аның нигезендә яшь гаилә, торак шартларын яхшыртуга мохтаҗ һәм түләргә сәләтле булуын раслар өчен, 1 августка кадәр Казан шәһәре Башкарма комитеты районы(-нары) администрациясенә Кагыйдәләрнең 14 пунктындагы «г» һәм «ж» пунктчаларында, шулай ук Кагыйдәләрнең 5 нче кушымтасындагы 3, 4, 11, 13—17 пунктларында күрсәтелгән документларны тапшыра. Моннан тыш, мөрәҗәгать итүче күрсәткәнчә, Кагыйдәләрнең 22 пунктындагы аның тарафыннан дәгъвалана торган беренче, икенче һәм бишенче абзацларының нигезләмәләре мәгънәсе һәм эчтәлеге буенча тиңдәш булган Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре күрсәтү белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацлары нигезендә кабул ителгән.

Шикаятьтән, аңа өстәмәдән һәм аларга кушып бирелгән документларның күчермәләреннән күренгәнчә, мөрәҗәгать итүченең гаиләсе 2009 елда Казан шәһәре муниципаль берәмлеге Башкарма комитеты җитәкчесенең 2007 елның 18 июлендәге 1788 номерлы карары белән расланган 2008—2010 елларга «Казан шәһәрендә яшь гаиләләрне торак белән тәэмин итү» максатчан программасы буенча субсидия алу өчен документлар тапшырган. Казан шәһәре муниципаль берәмлеге Башкарма комитетының Киров районы администрациясенең яшь гаиләләр өчен торак программаларын гамәлгә ашыру буенча комиссиясе 2009 елның 23 декабрендәге утырышында мөрәҗәгать итүченең гаиләсен 2002—2010 елларга «Торак» федераль максатчан программасының «Яшь гаиләләрне торак белән тәэмин итү» ярдәмче программасын гамәлгә ашыру кысаларында торак шартларын яхшыртуга мохтаҗ буларак һәм 2002—2010 елларга «Торак» федераль максатчан программасының «Яшь гаиләләрне торак белән тәэмин итү» ярдәмче программасын гамәлгә ашыру кысаларында торак алырга бирелә торган социаль түләү күләменнән арта торган хисапланган (уртача) торак бәясенең өлешен түләү өчен җитәрлек керемнәргә яки башка акчаларга ия буларак тану турындагы карарлар кабул итә. Казан шәһәре муниципаль берәмлеге Башкарма комитетының Киров районы администрациясе башлыгының 2010 елның 11 гыйнварындагы 1р номерлы күрсәтмәсе белән А.Ф. Шиһапов гаиләсе өч кеше составында 2008—2010 елларга «Казан шәһәрендә яшь гаиләләрне торак белән тәэмин итү» максатчан программасында катнашучы яшь гаиләләр исемлегенә кертелгән булган.

Әмма Казан шәһәре муниципаль берәмлеге Башкарма комитетының Киров һәм Мәскәү районнары администрациясенең яшь гаиләләр өчен торак программаларын гамәлгә ашыру буенча комиссиясенең 2013 елның 7 августындагы карары нигезендә Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгының 2013 елның 15 августындагы 816ра номерлы күрсәтмәсе белән мөрәҗәгать итүченең гаиләсе, яңадан теркәлүне узу максатында, 2011—2015 елларга «Торак» федераль максатчан программасында катнашучы яшь гаиләләр исемлегеннән гражданин А.Ф. Шиһаповның яше 35 тән арту һәм исәп нормасыннан күбрәк гомуми торак мәйданы белән тәэмин ителү сәбәпле төшереп калдырылган.

Татарстан Республикасы Югары судының 2014 елның 27 мартындагы апелляция билгеләмәсе белән үзгәрешсез калдырылган Казан шәһәре Киров район судының 2013 елның 23 декабрендәге карары белән Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгының 2013 елның 15 августындагы 816ра номерлы күрсәтмәсе законсыз дип танылган, ә Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгына мөрәҗәгать итүченең гаиләсен 2011—2015 елларга «Торак» федераль максатчан программасында катнашучы яшь гаиләләр исемлегендә торгызу бурычы йөкләнгән.

Күрсәтелгән суд карарлары нигезендә гражданин А.Ф. Шиһапов гаиләсе 2011—2015 елларга «Торак» федераль максатчан программасында катнашучы яшь гаиләләр исемлегендә торгызылган. Шул ук вакытта Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгының беренче урынбасары хатында шул күрсәтелгән: «2012—2015 елларга “Казан шәһәрендә яшь гаиләләрне торак белән тәэмин итү” максатчан программасы турында» 2011 елның 12 декабрендәге 8035 номерлы Казан шәһәре Башкарма комитеты карары үз көчен югалткан дип таныла һәм Казан шәһәре Башкарма комитетының 2014 елның 9 июнендәге 3094 номерлы карары белән 2014—2015 елларга «Казан шәһәрендә яшь гаиләләрне торак белән тәэмин итү» муниципаль программасы раслана. Монда мөрәҗәгать итүчедән Кагыйдәләрнең 22 пункты нигезендә, торак шартларын яхшыртуга мохтаҗ һәм түләргә сәләтле булуны раслау максатында, тиешле документлар соралган.

Тапшырылган документларны карап тикшерү нәтиҗәләре буенча һәм Казан шәһәре муниципаль берәмлеге Башкарма комитетының Киров һәм Мәскәү районнары администрациясенең яшь гаиләләр өчен торак программаларын гамәлгә ашыру буенча комиссиясенең 2014 елның 15 октябрендәге карары нигезендә Казан шәһәре муниципаль берәмлеге Башкарма комитетының Киров һәм Мәскәү районнары администрациясе башлыгының 2014 елның 28 октябрендәге 1511р номерлы күрсәтмәсе белән А.Ф. Шиһаповның гаиләсе 2011—2015 елларга «Торак» федераль максатчан программасында катнашучы яшь гаиләләр исемлегеннән ир белән хатынның икесенең дә яше 35 тән арту һәм исәп нормасыннан күбрәк гомуми торак мәйданы белән тәэмин ителү сәбәпле төшереп калдырылган.

Гражданин А.Ф. Шиһапов фикеренчә, Россия Федерациясе Хөкүмәтенең 2010 елның 17 декабрендәге 1050 номерлы карары белән расланган 2011—2015 елларга «Торак» федераль максатчан программасының «Яшь гаиләләрне торак белән тәэмин итү» ярдәмче программасының Яшь гаиләләргә торак алу (төзү) өчен социаль түләүләр бирү һәм алардан файдалану кагыйдәләре (аның тарафыннан дәгъвалана торган норматив хокукый актлар аларны гамәлгә ашыру максатында кабул ителгән) ел саен яшь гаиләнең торак шартларын яхшыртуга мохтаҗ һәм түләргә сәләтле булуын тикшерүне күздә тотмый, Россия Федерациясе субъектларына ел саен әлеге документлар соратып тикшерү уздыру буенча вәкаләтләр бирми һәм гражданнарны ярдәмче программада катнашучылар исәбеннән төшереп калдыру мөмкинлеген билгеләми. Торак шартларын яхшыртуга мохтаҗ буларак исәптә торучы яшь гаиләне ир белән хатынның берсе 36 яшькә җитүгә исәптән төшереп калдыру, мөрәҗәгать итүче фикеренчә, шулай ук Татарстан Республикасы Югары судының берничә тапкыр белдерелгән карашына каршы килә.

Бәян ителгәннәр нигезендә гражданин А.Ф. Шиһапов Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацларын һәм 23 пунктындагы «б» пунктчасын, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре күрсәтү белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацларын Татарстан Республикасы Конституциясенең 2, 13, 38 (беренче һәм өченче өлешләр), 55, 58 (икенче өлеш) һәм 60 статьяларына туры килми дип тануны сорый.

2. Татарстан Республикасы Конституциясенең 109 статьясы (дүртенче өлеш) һәм «Татарстан Республикасы Конституция суды турында» Татарстан Республикасы Законының 3 статьясындагы бишенче өлеше нигезендә Татарстан Республикасы Конституция суды гражданнарның конституциячел хокуклары һәм ирекләре бозылуга карата шикаятьләр буенча Татарстан Республикасы законының яисә аның аерым нигезләмәләренең, Татарстан Республикасы Президенты һәм Министрлар Кабинеты, шулай ук җирле үзидарә органнары норматив хокукый актларының конституциячеллеген тикшерә. Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләре Татарстан Республикасы Конституция суды карамагына керә торган норматив хокукый актлар категориясенә туры килә, һәм күрсәтелгән Кагыйдәләрнең 22 пунктындагы мөрәҗәгать итүче тарафыннан дәгъвалана торган беренче, икенче һәм бишенче абзацларының Татарстан Республикасы Конституциясенә туры килү-килмәве тикшерелә ала. Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре күрсәтү белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләре Татарстан Республикасы Конституция суды карамагына керә торган норматив хокукый актлар категориясенә шулай ук туры килә, һәм әлеге Кагыйдәләрнең 21 пунктындагы беренче, икенче һәм бишенче абзацларының Татарстан Республикасы Конституциясенә туры килү-килмәве тикшерелә ала.

«Татарстан Республикасы Конституция суды турында» Татарстан Республикасы Законының 100 статьясындагы беренче өлеше нигезендә Татарстан Республикасы Конституция судына конституциячел хокукларның һәм ирекләрнең бозылуына карата шикаять белән Татарстан Республикасы законы, Татарстан Республикасы Президентының һәм Татарстан Республикасы Министрлар Кабинетының, җирле үзидарә органнарының норматив хокукый актлары белән хокуклары һәм ирекләре бозылган гражданнар һәм аларның берләшмәләре мөрәҗәгать итәргә хокуклы.

Шул ук вакытта «Татарстан Республикасы Конституция суды турында» Татарстан Республикасы Законының 101 статьясы белән шул билгеләнгән: Татарстан Республикасы законы яисә башка норматив хокукый акт белән конституциячел хокуклар һәм ирекләрнең бозылуына шикаять бирү мөмкин була, әгәр закон яисә башка норматив хокукый акт гражданнарның конституциячел хокукларына һәм ирекләренә кагылса; закон яисә башка норматив хокукый акт, аны карау судта яисә башка органда төгәлләнгән яки башланган конкрет эштә кулланылса яки кулланылырга тиеш булса. Шуңа бәйле рәвештә гражданин А.Ф. Шиһапов шикаятенә кушып бирелгән 2014 елның 9 июлендәге, 2014 елның 24 октябрендәге һәм 2014 елның 30 октябрендәге Казан шәһәре муниципаль берәмлеге Башкарма комитетының Киров һәм Мәскәү районнары администрациясе хатларының күчермәләре мөрәҗәгать итүченең конкрет эшен хәл иткәндә норматив хокукый актларның дәгъвалана торган нигезләмәләренең куллануын раслый дип каралырга мөмкин.

Шуның белән гражданин А.Ф. Шиһапов шикаяте Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацларының, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре күрсәтү белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацларының конституциячеллеген тикшерү өлешендә Татарстан Республикасы Конституция суды карамагына керә, тиешле мөрәҗәгать итүче тарафыннан бирелгән, «Татарстан Республикасы Конституция суды турында» Татарстан Республикасы Законының 101 статьясында билгеләнгән шикаять бирү таләпләренә туры килә, һәм анда Татарстан Республикасы Конституция суды тарафыннан карауга алудан баш тарту өчен нинди дә булса нигезләр юк.

3. Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 23 пунктындагы мөрәҗәгать итүче тарафыннан дәгъвалана торган «б» пунктчасы шуны билгели: яшь гаиләне Программада катнашу өчен торак шартларын яхшыртуга мохтаҗ буларак исәптә торудан төшереп калдыру нигезе булып Кагыйдәләрнең 5 пунктында каралган яшь гаиләгә социаль түләү алуга хокук бирә торган нигезләмәләрнең берсенең юкка чыгуы, шул исәптән ир белән хатынның берсенең яки тулы булмаган гаиләдәге ата-ананың берсенең 36 яшькә җитүе тора.

Россия Федерациясе Конституция Суды, яшь гаиләне социаль түләү алуга дәгъва итүчеләр исемлегенә кертү турында Россия Федерациясе субъекты башкарма хакимияте органы тарафыннан карар кабул итү көненә ир белән хатынның һәркайсы 35 яшьтән артмаган булырга тиеш дигән яшь буенча чикләүне гражданнарның конституциячел хокукларын бозу буларак бәяләргә кирәкми дип, берничә тапкыр билгеләп үтте (2010 елның 27 маендагы 738-О-О номерлы, 2010 елның 19 октябрендәге 1333-О-О номерлы билгеләмәләре).

Моннан тыш, мөрәҗәгать итүче тарафыннан ир белән хатынның берсе яки тулы булмаган гаиләдәге ата-ананың берсе 36 яшькә җиткәч, яшь гаиләне торак шартларын яхшыртуга мохтаҗ буларак исәптә торудан төшереп калдыруның һәм социаль түләү алуга хокукны югалтуның нигезле булуы турында куелган мәсьәлә Татарстан Республикасы Конституция судының карап тикшерү предметы булган иде инде. Татарстан Республикасы Конституция суды 2013 елның 15 июлендәге 7-О билгеләмәсендә күрсәткәнчә, тиешле муниципаль программа кысаларында торак алуга социаль түләүләр бирү өчен кирәкле шарт булган яшьне чикләү турындагы нигезләмә үзенең эчтәлеге һәм хокукый мәгънәсе буенча Россия Федерациясе Хөкүмәтенең 2010 елның 17 декабрендәге 1050 номерлы карары белән расланган Яшь гаиләләргә торак алу (төзү) өчен социаль түләүләр бирү һәм алардан файдалану кагыйдәләренең 6 пунктындагы «а» пунктчасы белән беркетелгән нигезләмәгә тәңгәл килә, аның нигезендә ярдәмче программада катнашучы яшь гаиләне планлаштырыла торган елда социаль түләү алуга дәгъва итүчеләр исемлегенә кертү турында Россия Федерациясе субъекты башкарма хакимияте органы тарафыннан карар кабул итү көненә ир белән хатынның һәркайсының яки тулы булмаган гаиләдәге ата-ананың берсенең яше 35 тән артмый.

Моннан чыгып, мөрәҗәгать итүче тарафыннан дәгъвалана торган норматив нигезләмәнең конституциячеллеген тикшерү федераль законнардагы әлеге норманың Татарстан Республикасы Конституциясенә туры килү-килмәвен бәяләү дигәнне аңлатыр иде, ә бу Татарстан Республикасы Конституциясенең 109 статьясы һәм «Татарстан Республикасы Конституция суды турында» Татарстан Республикасы Законының 3 статьясы нигезендә Татарстан Республикасы Конституция суды карамагына керми.

Шулай итеп, яшь гаиләдәге ир белән хатынның яшьләрен чикләүне билгеләгән дәгъвалана торган нигезләмәдә Татарстан Республикасы Конституциясенә туры килү-килмәү мәсьәләсендә билгесезлек юк, шуңа күрә мөрәҗәгать итүченең шикаяте әлеге өлешендә мөмкин дип таныла алмый.

Бәян ителгәннәр нигезендә, «Татарстан Республикасы Конституция суды турында» Татарстан Республикасы Законының 3 статьясындагы бишенче өлешенә, 39 статьясындагы икенче өлешенең 1 пунктына, 42 статьясына, 45 статьясындагы беренче һәм икенче өлешләренә, 46 статьясындагы беренче өлешенең 2 пунктына, 51 статьясындагы беренче өлешенә, 66 статьясындагы бишенче өлешенә, 67 статьясындагы беренче һәм икенче өлешләренә, 69, 72, 73, 100 һәм 101 статьяларына таянып, Татарстан Республикасы Конституция суды

**билгеләде:**

1. Гражданин А.Ф. Шиһапов шикаятен Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 22 пунктындагы беренче, икенче һәм бишенче абзацларының, шулай ук Татарстан Республикасы Министрлар Кабинетының 2014 елның 30 апрелендәге 289 номерлы карары белән расланган «2014—2020 елларга Татарстан Республикасы халкын сыйфатлы торак һәм торак-коммуналь хуҗалык хезмәтләре күрсәтү белән тәэмин итү» дәүләт программасының «2014—2015 елларга Татарстан Республикасында яшь гаиләләрне торак белән тәэмин итү» ярдәмче программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 21 пунктындагы беренче, икенче һәм бишенче абзацларының конституциячеллеген тикшерү өлешендә карауга кабул итәргә.

2. Гражданин А.Ф. Шиһапов шикаятен Казан шәһәре муниципаль берәмлеге Башкарма комитетының 2014 елның 9 июнендәге 3094 номерлы карары белән расланган 2014—2015 елларга «Казан шәһәрендә яшь гаиләләрне торак белән тәэмин итү» максатчан программасын гамәлгә ашыру кысаларында яшь гаиләләргә торак алуга социаль түләүләр бирү кагыйдәләренең 23 пунктындагы «б» пунктчасының конституциячеллеген тикшерү өлешендә карауга алудан баш тартырга, чөнки әлеге өлешендә ул «Татарстан Республикасы Конституция суды турында» Татарстан Республикасы Законының шикаять бирелергә мөмкин дигән таләпләренә җавап бирми.

3. Бу шикаять буенча Татарстан Республикасы Конституция суды Билгеләмәсе катгый һәм аңа карата шикаять бирелми.

4. Кабул ителгән карар турында якларга — гражданин А.Ф. Шиһаповка, Татарстан Республикасы Министрлар Кабинетына, Казан шәһәре муниципаль берәмлеге Башкарма комитетына хәбәр итәргә.

5. Әлеге эш буенча докладчы судья итеп Татарстан Республикасы Конституция суды судьясы А.Р. Шакараевны билгеләргә.

6. Татарстан Республикасы Конституция суды тарафыннан әлеге эшне карап тикшерү көнен Татарстан Республикасы Конституция суды утырышларында эшләрне тыңлау чираты тәртибендә билгеләргә.

7. Әлеге Билгеләмә «Татарстан Республикасы Конституция суды хәбәрләре»ндә басылып чыгарга тиеш.

**№ 7-О Татарстан Республикасы**

 **Конституция суды**